ফের বঙ্গ সফরে আসতে চলেছেন মোদি!

ওয়েব ডেস্ক : সামনেই পশ্চিমবঙ্গে বিধানসভা নির্বাচন (West Bengal Assembly Election 2026)। তার জন্য ঘর ঘোছানোর প্রস্তুতি শুরু করে দিল বঙ্গ বিজেপি (BJP)। জানা যাচ্ছে, চলতি বছরে ফের বঙ্গে আসতে চলেছেন প্রধানমন্ত্রী নরেন্দ্র মোদি (Narendra Modi)। সূত্রের খবর, ডিসেম্বরের ১৩ বা ১৪ তারিখ বাংলায় আসতে পারেন তিনি। তিনি সভা করতে পারেন হুগলির আরামবাগে। সেই সভার জন্য ইতিমধ্যে প্রশাসনের কাছে আবেদন জানানো হয়েছে রাজ্য বিজেপির তরফে। তার পরেই ডিসেম্বরেই বঙ্গ সফরে আসতে পারেন কেন্দ্রীয় স্বরাষ্ট্র মন্ত্রী অমিত শাহ (Amit Shah)।

মূলত, সংসদে শুরু হতে চলেছে শীতকালীন অধিবেশন। তা চলবে ১ থেকে ১৯ ডিসেম্বর পর্যন্ত। ফলে প্রশ্ন উঠছিল বিজেপির কেন্দ্রীয় নেতারা কীভাবে বঙ্গ সফরে আসবেন। তবে সূত্রের খবর, ১৩ বা ১৪ ডিসেম্বর, শনি ও রবিবার হওয়ায়, ওই সময়েই মোদিকে রাজ্যে আনতে চাইছেন বঙ্গ বিজেপি নেতারা।

আরও খবর : বাংলার বাড়ি, পথশ্রী প্রকল্পের কাজ শেষ করতে হবে সময়ের মধ্য, ফের নির্দেশ মুখ্যসচিবের

সূত্রের খবর, আরামবাগে প্রথম জনসভার পরিকল্পনা করা হয়েছে বিজেপির (BJP) তরফে। এই সভা করার জন্য প্রশাসনের তরফে চাওয়া হয়েছে অনুমতিও। তবে প্রধানমন্ত্রীর দফতরের তরফে এ বিষয়ে এখনও কোনও নিশ্চয়তা দেওয়া হয়নি। কিন্তু তা নিশ্চিত হলেই ওই দু’দিনের মধ্যে একদিন বাংলায় সভা করবেন প্রধানমন্ত্রী নরেন্দ্র মোদি।

ছাব্বিশের নির্বাচনকে পাখির চোখ করে এগোলেও, এখনও রাজ্য বিজেপি নেতৃত্ব নতুন রাজ্য কমিটি ঘোষণা করতে পারেনি। তবে জানা যাচ্ছে, ডিসেম্বরেই তা ঘোষণা হয়ে যেতে পারে। জানা যাচ্ছে, এর পরেই ১৯ ডিসেম্বর কলকাতায় আসতে পারেন স্বরাষ্ট্রমন্ত্রী অমিত শাহ (Amit Shah)। তাঁর নেতৃত্বেই রাজ্য কমিটির সদস্যদের নিয়ে বৈঠক হতে পারে। সঙ্গে ঠিক হতে পারে ছাব্বিশের ভোটের রণকৌশলও।

দেখুন অন্য খবর :